recursal/SuperWikiNEXT-32B huggingface dataset:
**Michael Carlyle Hall** (s. 1. helmikuuta 1971 Raleigh, Pohjois-Carolina) on yhdysvaltalainen näyttelijä.

Yksityiselämä
-------------

Michael Hall syntyi Raleighissa, Pohjois-Carolinassa. Hän oli perheen ainoa lapsi, mutta hänellä oli sisko, joka kuoli ennen Hallin syntymää. Hallin ollessa vasta 11-vuotias hänen isänsä William Hall kuoli syöpään. Hallin äiti on Janice Hall. Hall valmistui Earlham Collegesta vuonna 1993 ja opiskeli myöhemmin New Yorkin yliopistossa. Hall meni vuonna 2002 naimisiin Amy Spangerin kanssa, mutta pari erosi vuonna 2006.

Hall oli naimisissa myös *Dexter*-sarjasta tutun Jennifer Carpenterin kanssa. He avioituivat uudenvuoden aattona 2008.
Carpenter jätti erohakemuksen Hallista joulukuussa 2010 ja ero viimeisteltiin lähes vuotta myöhemmin 2. joulukuuta 2011. Heidän välinsä ovat erosta huolimatta säilyneet hyvinä.

Tammikuussa 2010 Hall kertoi medialle sairastavansa Hodgkinin tautia, mutta huhtikuussa 2010 hänen kerrottiin parantuneen taudista täysin.

Ura
---

Hallin kiinnostus näyttelemistä kohtaan alkoi jo nuorena teattereissa sekä erilaisissa musikaaleissa. Hallin tärkeimmät näyttelijänroolit ovat David Fisherin rooli televisiosarjassa *Mullan alla*, sekä Dexter Morganin rooli televisiosarjassa *Dexter*. Hall on esiintynyt elokuvissa *Paycheck* sekä *Gamer*.

Hän on ollut Emmy-ehdokkaana vuosina 2002, 2008 ja 2009. Hän on myös ollut Golden Globe -ehdokkaana vuosina 2007, 2008 ja 2009 ja vuonna 2010 hän voitti palkinnon kategoriassa Paras miespääosa draamasarjassa.

Filmografia
-----------

| Vuosi | Nimi | Rooli |
| --- | --- | --- |
| 2003 | *Paycheck* | Agentti Klein |
| 2009 | *Gamer* | Ken Castle |
| 2011 | *Peep World* | Jack Meyerwitz |
| 2012 | *The Trouble with Bliss* | Morris Bliss |
| 2013 | *Kill Your Darlings* | David Kammerer |
| 2014 | *Cold in July* | Richard Dane |
| 2016 | *Christine* | George Peter Ryan |
| 2017 | *Mark Felt: The Man Who Brought Down the White House* | John Dean |
| 2018 | *Game Night* | The Bulgarian |
| 2019 | *The Report* | Thomas Eastman |
| *In the Shadow of the Moon* | Holt |
| 2021 | *John and the Hole* | Brad |
|
|
| Vuosi | Nimi | Rooli |
| 2001–2005 | *Mullan alla* | David Fisher |
| 2006–2013 | *Dexter* | Dexter Morgan |
| 2017 | *The Crown* | John F. Kennedy |
| *Safe* | Tom Delaney |
| 2021 | *Dexter: New Blood* | Dexter Morgan |
|

Lähteet
-------

1. ↑   (Arkistoitu – Internet Archive)
2. ↑  Yahoo! Wife: 'Dexter' star 'fully recovered' from cancer *23.4.2010*. Viitattu 25.4.2010.

Aiheesta muualla
----------------

* Kuvia tai muita tiedostoja aiheesta **Michael C. Hall** Wikimedia Commonsissa

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
	+ 2
* WorldCat
	+ 2

 |
|  |
| Kansalliset | 
* Espanja
* Saksa
* Israel
* Yhdysvallat
* Tšekki
* Alankomaat
* Puola

 |
|  |
| Taiteenala | 
* Emmy Awards
* MusicBrainz

 |
|  |
| Henkilöt | 
* Elonet
* Yle

 |
|  |
| Muut | 
* IdRef

 |

 |
**Michael Cherry** (s. 23. maaliskuuta 1995) on yhdysvaltalainen pikajuoksija. Hän voitti viestijuoksussa kaksi maailmanmestaruutta Dohan MM-kilpailuissa 2019 ja olympiakullan Tokion 2020 kisoissa.

Cherry voitti alle 20-vuotiaiden MM-kilpailuissa 2014 kultaa 4 × 400 metrin viestijuoksussa. Vuonna 2017 hän voitti 400 metrin juoksun Timanttiliigan kilpailussa Lontoossa ja saavutti samassa paikassa viestihopeaa MM-kilpailuissa. Vuonna 2018 hän saavutti sisäratojen MM-kilpailuissa hopeaa 400 metrillä ja viestissä. Vuonna 2019 hän saavutti Pan-Amerikan kisoissa hopeaa viestissä ja voitti Eurooppa–Yhdysvallat-ottelussa 400 metrin juoksun. Samana vuonna Dohan MM-kilpailuissa hän voitti kultaa miesten viestissä ja sekajoukkueiden viestissä.

Cherry juoksi vuonna 2021 järjestetyissä Tokion olympialaisissa avausosuuden kultaa voittaneessa Yhdysvaltojen 4 × 400 metrin viestijoukkueessa. 400 metrillä hän sijoittui neljänneksi ennätyksellään 44,21. Eugenen MM-kilpailuissa 2022 hän karsiutui 400 metrin välierissä.

Lähteet
-------

1. 1 2 3  Michael Cherry Kansainvälinen yleisurheiluliitto.  (englanniksi)
2. ↑  Michael Cherry Tilastopaja (vaatii kirjautumisen, maksullinen palvelu).  (englanniksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* World Athletics
* Tilastopaja 🔒

 |

 |
Histrionikotoksiinin 283A rakenne.
**Histrionikotoksiinit** ovat alkaloideja, joita esiintyy luontaisesti eteläamerikkalaisissa nuolimyrkkysammakoiden heimoon kuuluvilla *Dendrobates histrionicus*-sammakoilla. Histrionikotoksiinin 283A rakenne selvitettiin vuonna 1971. Erilaisia histrionikotoksiineja on tunnistettu 16 kpl.

Ainetta sammakon nahassa voi olla 200 mikrogrammaa. Toksiini on kuitenkin niin mieto, että nimeä voidaan pitää harhaanjohtavana. Hiirikokeissa 1 000 mikrogrammankaan altistus ei ollut kuolettava. Alkaloidit saattavat kuitenkin olla haitallisia sammakoiden saalistajille, johtuen toksiinin kitkerästä mausta ja vaikutuksista nikotiinireseptoreihin. Histrionikotoksiineja on käytetty nikotiinireseptorien toiminnan tutkimisessa, koska aine estää niiden toimintaa.

Lähteet
-------

1. 1 2  John W. Daly & al.: Alkaloids from Amphibian Skin: A Tabulation of Over Eight-Hundred Compounds.  *J. Nat. Prod.*, 2005, s. 1556–1575, vol 68.

Aiheesta muualla
----------------

* University of Sussex at Brighton: Histrionicotoxin (englanniksi)
* Toxin and Toxin Target Database (T3DB): Histrionicotoxin (englanniksi)
**Henrik Rahm** (17. huhtikuuta tai 20. huhtikuuta 1732 Kokkola – 16. lokakuuta 1799 Kokkola) oli suomalainen liikemies, laivanvarustaja ja valtiopäivämies.

Rahmin vanhemmat olivat kauppias Johan Rahm ja Valborg Alin ja puoliso vuodesta 1754 Elisabet Margareta Brunlöf (k. 1781). Rahm keskeytti koulunkäyntinsä ja tuli apulaiseksi isänsä liikeyritykseen. Kesäisin hän purjehti Kokkolan ja Tukholman väliä ja talvisin kuljetti tavaroita sisämaahan. Rahm perusti oman kauppaliikkeen 1753 ja nousi kotikaupungissaan johtoasemaan. Hän tuki tapulikaupunkien perustamista Pohjanmaalle rahallisesti, puolustaen oikeuksia muun muassa tukholmalaisia porvareita vastaan. Kun Kokkola sai tapulikaupunkioikeudet 1765, hän varusti kaupankäyntiä varten purjelaivan veljensä kanssa. Rahm toimi kaupunkinsa edustajana valtiopäivillä 1771-1772 ja 1789.

Lähteet
-------

1. 1 2  Heikinheimo, Ilmari (toim.): *Suomen elämäkerrasto*, s. 603. Helsinki: WSOY, 1955.


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Kansallisbiografia
* Biografiasampo

 |

 |
Henrik Lilius vuonna 1963.
**Henrik August Kasimir Lilius** (1. elokuuta 1921 Helsinki – 26. maaliskuuta 2014 Helsinki) oli Tamfeltin (entinen Tampereen Verkatehdas) toimitusjohtaja vuosina 1956–1985 ja suomalaisen tekstiiliteollisuuden keskeinen vaikuttaja. Koulutukseltaan hän oli diplomi-insinööri. Hänen aikanaan Tamfelt kansainvälistyi ja sen painopiste siirtyi villateollisuudesta konehuopatuotantoon, jota edesauttoi Suomen metsäteollisuuden voimakas kasvu 1950-luvulla.

Tehdas toimi vielä Liliuksen aikana pääasiallisesti Tammerkoskella (vuoteen 1975) ennen siirtymistään uuteen tehtaaseen Tampereen Hankkioon. Yritys ehti myös kokea hänen aikanaan nimen muutoksen perinteisestä Tampereen Verkatehdas Oy – Tammerfors Klädesfabriks Ab (1797) nimestä Tamfeltiksi.

Liliuksen veli oli poliitikko Patrik Lilius.

Katso myös
----------

* Lilius (suku)

Lähteet
-------

1. ↑  Pörssitieto
2. ↑  Lilius, Martin: Tekstiiliteollisuuden vaikuttaja: Henrik Lilius 1921–2014. (Muistokirjoitus.) *Helsingin Sanomat*, 5.6.2014, s. B 13. Artikkelin verkkoversio. Viitattu 5.6.2014.
3. 1 2  Lilius, Henrik hakuteoksessa *Uppslagsverket Finland* (2012). (ruotsiksi)


|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Uppslagsverket Finland

 |

 |
**Henrik Mennander** (s. 1978 Juva) on suomalainen musiikkivideoiden ja dokumenttielokuvien tekijä. Hän valmistui Lahden muotoiluinstituutin elokuva- ja TV-ilmaisun linjalta vuonna 2005. Opinnäytetyökseen hän ohjasi ja kuvasi dokumenttielokuvan *Naamioitu kapina*.

Tuotanto
--------

### Musiikkivideot

Mennander on ohjannut ja käsikirjoittanut Ruoskan musiikkivideot "Kiroan" (2002) ja "Tuonen viemää" (2004). Hän on lisäksi ohjannut, käsikirjoittanut ja leikannut Ruoskan videot "Mies yli laidan" (2006) ja "Ei koskaan" (2008), Lovexin videon "Turn" (2008) ja Katri Ylanderin videon "Välitunnilla" (2007). Hän on myös ohjannut, käsikirjoittanut, kuvannut ja leikannut Neljä Ruusua -yhtyeen videon "Tahdon"(2006). Iiwanajulman "Absinttia" (2008) ja Distress of Ruinin "The Ocean of Perdition" (2013) ovat hänen viimeisimpiä musiikkivideotuotoksiaan.

### Televisio

Mennander on värimääritellyt *Suurin pudottaja* -sarjan (2006) ja leikannut sekä värimääritellyt *VO2*-sarjaa vuonna 2009.

### Elokuva

Mennander on toiminut *Emmauksen tiellä* -elokuvassa (2001) valomiehen assistenttina ja *Keisarikunnan* (2004) gripharjoittelijana. Hän on myös ollut lyhytelokuvan *Pieni tarina syyllisyydestä* still-kuvaaja ja värimääritellyt elokuvan *Sanansaattaja* (2009).

Yksityiselämä
-------------

Henrik on Ruoskan laulajan Patrik Mennanderin veli.

Lähteet
-------

1. ↑  Naamioitu kapina - Rokumentti *Rokumentti*. Viitattu 18.4.2013.
2. ↑  Ruoska.net *ruoska.net*.  Arkistoitu 5.2.2013. Viitattu 18.4.2013.
3. ↑  ELONET - Henrik Mennander *elonet.fi*.
4. ↑  Pumpeloituja televisiossa *Sue.fi*.  23.9.2008. Viitattu 18.4.2013. [vanhentunut linkki]
5. ↑  Distress of Ruin: The Ocean Of Perdition. - Metallimusiikki.net *Metallimusiikki.net*.  24.2.2013. Viitattu 18.4.2013.
6. ↑  Henrik Mennander - IMDb *imdb.com*.

Aiheesta muualla
----------------

* Henrik Mennander Elonetissä.

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet: Henkilöt Muokkaa Wikidatassa | 
* Elonet

 |

 |
**Kolera** on Oulussa vuonna 1985 perustettu suomenkielistä rockia soittava yhtye, jonka avainhahmot ovat alusta alkaen olleet oululainen biisintekijä-kitaristi-laulaja Rike Pietilä ja rantsilalainen rumpali Rauno (Rane) Kesti.

Historia
--------

Kolera perustettiin Oulussa vuonna 1985. Yhtye äänitti ensimmäisen demonsa oululaisella SM-studiolla samana vuonna. Manageri-tuottaja Antti Porkka innostui yhtyeestä ja ehdotti singlen tekemistä. Hän esitteli Koleran Love Recordsin Atte Blomille, joka vakuuttui yhtyeen mahdollisuuksista. Ensimmäinen single "Beibi älä lyö / Kaasu pohjaan" julkaistiin ANA-labelilla Porkan ja Blomin Megamanian yhteisjulkaisuna tammikuussa 1987. Single sai hyvin radiosoittoa ja Koleran ensimmäinen pitkäsoitto *Liekki lepattaa* ilmestyi saman vuoden kesällä. Yhtye teki vuosina 1987–1989 keikkoja ja pikkukiekkoja.

Joulun alla 1989 julkaistiin rap-irroittelu "Suomi on Euroopan kallein maa", josta tuli yllättäen Koleran suurin hitti. Uutta pitkäsoittoa hierottiin vuoden päivät, ja tammikuussa 1991 ilmestyi toinen albumi, edellä mainitun rap-kappaleen sisältävä *Maamme laulu*.

Vuosina 1991–1993 Kolera eli aktiivisinta aikaansa ja keikkaili ympäri Suomen liki sadan keikan vuosivauhdilla. Vuoden 1992 syksyllä julkaistiin kolmas pitkäsoitto *Suolaista ja makeaa*. Kappaleet soivat hyvin radiotaajuuksilla ja yhtyeen "Anna mulle lovee" -niminen suomennos Spencer Davis Groupin "Gimme some Lovin" -kappaleesta voitti Jukka Virtasen isännöimän *Levyraadin* kesällä 1992.

Kolera julkaisi vuosina 1987–1996 kolme pitkäsoittoa ja 12 singleä, ja oli lisäksi mukana lukuisilla eri kokoelmilla. Sen jälkeen yhtye hiljeni tyystin vuosiksi 1997–2001. Toukokuussa 2010 Kolera julkaisi kokoelmalevyn *Taudinkuva 1987–2010*, joka sisältää myös uuden kappaleen "Päin persettä".

Nykyään Kolera keikkailee alkuperäisellä kokoonpanollaan.

Yhtyeen nykyinen kokoonpano
---------------------------

* Rike Pietilä (kitara, laulu)
* Rane Kesti (rummut)
* Jarmo Mattila (kitara, taustalaulu)
* Mika Heiskanen (basso)

### Yhtyeessä vaikuttaneet soittajat

* Heikki Kukkonen (kitara, laulu) (27.10.1965–11.5.2004)
* Pete Pirnes (basso, laulu)
* Olli Tuomainen (saksofoni, kitara)
* Petteri Klintrup (koskettimet, laulu)
* Kari Räty (basso)
* "Watti" Matti Niemi (basso)

Julkaisut
---------

### Pitkäsoitot

* *Liekki lepattaa* (1987)
* *Maamme laulu* (1991)
* *Suolaista ja makeaa* (1992)
* *Taudinkuva 1987–2010* (2010)

Aiheesta muualla
----------------

* Koleran kotisivut
**Dinandougou** on maalaiskunta Koulikoron alueen Koulikoron piirissä Malissa. Sen keskuskylä Kenenkoun sijaitsee Nigerjoen oikeanpuoleisella rannalla 50 kilometriä Koulikorosta koilliseen. Kunnassa on 21 400 ja keskuskylässä 4 100 asukasta (vuonna 2009).

Dinandougoun kunnan pinta-ala on 534 neliökilometriä. Se rajoittuu lännessä Koulikoron piirin Méguétanin, pohjoisessa Tougounin ja Nyaminan, etelässä Dioïlan piirin Zan Coulibalyn ja Binkon sekä idässä Ségoun alueen Barouélin piirin Kalakén, Barouélin ja Boidién kuntiin.

Kuntaan kuuluu 28 kylää. Asukkaat ovat etupäässä soninkeja, bambaroita, fulbeja, somonoja ja bozoja. Yleisin kieli on bambara. Vallitseva uskonto on islam.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat hirssi, durra, maissi, maapähkinä, pavut, fonio, vesimeloni, puuvilla ja riisi. Kotieläimiä ovat lampaat, vuohet, naudat, aasit ja hevoset. Lisäksi hyödynnetään metsiä sekä harjoitetaan käsityöammatteja ja kaupankäyntiä. Kenenkounissa pidetään viikoittaiset markkinat. Palveluihin kuuluu 12 koulua ja yksi toimiva terveyskeskus.

Lähteet
-------

1. 1 2  4ème recensement général de la population et de l’habitat. Résultats définitifs, tome 0: Répertoire des villages *instat-mali.org*.  Arkistoitu 7.1.2017. Viitattu 11.4.2017.
2. 1 2 3  Plan de Securite Alimentaire: Commune Rurale de Dinandougou 2008–2012 *fsg.afre.msu.edu*.  2008. Viitattu 11.4.2017. [vanhentunut linkki]
3. ↑  Mali - Région de Koulikoro: Carte de référence *reliefweb.int*. Viitattu 11.4.2017.
4. ↑  Mali - Région de Ségou: Carte de référence *reliefweb.int*. Viitattu 11.4.2017.
**Dinah Shore** (synt. **Frances Rose Shore** 1. maaliskuuta 1916 Winchester, Tennessee, Yhdysvallat – 24. helmikuuta 1994 Los Angeles, Kalifornia, Yhdysvallat) oli yhdysvaltalainen laulajatar ja näyttelijätär.

Shore teki ensimmäisen levytyksensä 1939 Xavier Cugat’n yhtyeen solistina. Hänen ensimmäinen menestyskappaleensa oli *Yes, My Darling Daughter*, ja ensimmäinen yli miljoona kappaletta myynyt levytys oli 1941 ilmestynyt "Blues in the Night". Muita miljoonamyyntiin yltäneitä Shoren kappaleita olivat muun muassa "The Gypsy", "Doin’ What Comes Natur’lly" ja "For Sentimental Reasons".

Vuonna 1943 Shore avioitui näyttelijä George Montgomeryn kanssa. Samana vuonna hän esiintyi ensimmäisessä elokuvassaan *Thank Your Lucky Stars*, jossa hän esitti itseään. Shoren muita elokuvia olivat muun muassa *Olalle vie* (1944) ja *Härkiä, heiniä ja hakkailua* (1951), jonka jälkeen Shore vetäytyi elokuvista 26 vuodeksi. Shore aloitti televisioesiintymiset 1951, ja sai urallaan kaikkiaan kymmenen Emmy-palkintoa. Avioliitto George Montgomeryn kanssa päättyi 1962, johtuen osin Shoren televisiomenestyksen aiheuttamista uraristiriidoista. Shore avioitui uudestaan 1963, mutta tämä avioliitto päätyi eroon jo seuraavana vuonna. Elokuviin hän palasi vuonna 1977 komediaelokuvassa *Luoja lippalakissa*, jonka pääosassa näytteli George Burns.

Shore on saanut kolme tähteä Hollywood Walk of Famelle.

Lähteet
-------

1. 1 2 3  Vosburgh, Dick: Obituary: Dinah Shore *The Independent*.  1.3.1994. Viitattu 7.11.2009. (englanniksi)
2. ↑  Hollywood Walk of Fame: Guide to and locations of the stars on Hollywood Boulevard Hollywood USA.  Arkistoitu 7.6.2012. Viitattu 8.11.2009. (englanniksi)

Aiheesta muualla
----------------

* Kuvia tai muita tiedostoja aiheesta **Dinah Shore** Wikimedia Commonsissa

* Dinah Shore Internet Movie Databasessa. (englanniksi)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Espanja
* Ranska
* BnF data
* Saksa
* Israel
* Yhdysvallat
* Latvia
* Tšekki
* Australia
* Alankomaat

 |
|  |
| Taiteenala | 
* MusicBrainz

 |
|  |
| Henkilöt | 
* Deutsche Synchronkartei
* Trove

 |
|  |
| Muut | 
* Europeana
* NARA
* SNAC
	+ 2
* IdRef

 |

 |
**Dinan** on kunta Länsi-Ranskassa Côtes-d'Armorin departementissa Bretagnen alueella. Se sijaitsee Rancejoen varrella. Dinanissa on departementin aliprefektuuri.

Dinanin kuntaan sulautui kuntaliitoksessa 1.1.2018 Léhonin kylä (bretoniksi *Lehon*).

Nähtävyyksiä
------------

Dinan on keskiaikainen linnoituskaupunki, jonne pääsee Englannin kanaalista Rancejokea pitkin. Kaupungissa on säilynyt vanha katuverkko, ja se on muutenkin säilyttänyt keskiaikaisen ilmeensä.

Kaupunkikuvaa hallitsee 1300-luvulta peräisin oleva linna Château de Dinan. Linnassa on nykyään kaupunginmuseo. Kaupungin vallit ovat 1200-luvulta, mutta ne ovat hyvin säilyneet. Vallien pituus on 2 684 metriä, ja niihin kuuluu 14 tornia ja 4 monumentaalista porttia. 

1400-luvulta peräisin oleva kellotorni Tour de l’Horloge on 40 metriä korkea, ja sinne johtaa 158 askelmaa. Huipulta on näkymät kaupungin yli jokilaaksoon, ja kirkkaana päivänä voi nähdä jopa viidenkymmenen kilometrin päässä olevan luostarisaaren Mont Saint-Michelin. Kellotornin lähellä olevalla Place du Guesclin –aukiolla on torstaisin aamutori. Aukiolla on dinanilaisen ritarin Bertrand du Guesclin ratsastajapatsas. Hänen sydämensä on haudattu Saint-Sauveurin basilikaan. Basilikaa on rakennettu ja paranneltu 1100-luvulta aina 1700-luvulle saakka, joten se on sekoitus erilaisia arkkitehtuuri tyylejä, kuten romaanista, goottilaista, uusklassista ja barokkia. Myöhäisgoottilainen Saint-Malon kirkko on rakennettu 1400-luvulta 1800-luvulle välisenä aikana.

Dinanin suosituimpia matkailukohteita on sen satama. Sinne on mahdollista tulla veneellä Dinardista tai Saint-Malosta. Satamassa on nykyään lukuisia rantaravintoloita ja kauppoja.

* Château de DinanChâteau de Dinan
* Tour de l’HorlogeTour de l’Horloge
* Saint-Sauveurin basilikaSaint-Sauveurin basilika
* Saint-Malon kirkkoSaint-Malon kirkko
* Dinanin satamaDinanin satama

### Léhon

Myös Léhonin kylä on Rancejoen varrella. Kylä on kehittynyt vuonna 850 perustetun benediktiiniläisluostarin ympärille. Luostarin perusti Bretagnen kuningas Nominoë, ja luostarissa säilytettiin Pyhän Magloiren pyhäinjäännöksiä. 1100-luvulla Dinanin vallanpitäjät perustivat linnan Château de Léhonin suojelemaan luostaria ja sen aarteita sekä Rancejoen liikennettä. Linna purettiin 1600-luvulla ja luostari suljettiin Ranskan vallankumouksen aikana. Linnan muureja on sittemmin entisöity.

* Pyhän Magloiren luostariPyhän Magloiren luostari
* Château de LéhonChâteau de Léhon
* Pont de LéhonPont de Léhon
* Kylän raittiaKylän raittia

Lähteet
-------

1. 1 2  Insee
2. 1 2 3 4 5  Dinan, Brittany’s prettiest town? Official website of tourism in Brittany. Viitattu 5.1.2021. (englanniksi)
3. ↑  *Näe ja koe Ranska*. Tammi, 2005. ISBN 978-951-31-5172-0.
4. ↑  Léhon, A royal abbey in the Rance Valley Official website of tourism in Brittany. Viitattu 5.1.2021. (englanniksi)

Aiheesta muualla
----------------

* Kuvia tai muita tiedostoja aiheesta **Dinan** Wikimedia Commonsissa
**Kestomuna** on jäätymistä ja kuivumista pitkään kestävä muna, jossa on runsaasti ruskuaista. Joskus sen kehittymisen eteneminen edellyttää kuivuus- tai kylmäkäsittelyä. Tutuimpia kestomunia ovat kidusjalkaisten talvimunat. Kidusjalkaisten tunnetuin lahko on vesikirput. Kestomuna syntyy syksyllä hedelmöityneestä munasolusta ja sen kehittyminen jatkuu vasta seuraavana keväänä.

Vesikirput lisääntyvät suurimman osan vuotta tuottamalla naaraita partenogeneettisesti eli hedelmöitymättömistä munasoluista. Näin syntyneet naaraat tuottavat uusia naarassukupolvia. Vasta ympäristön muututtua epäedulliseksi partenogeneettiset naaraat tuottavat sekä naaraita että koiraita. Tämän sukupolven naaraiden hedelmöityessä syntyy kestomunia, joista syntyy vain naaraita seuraavana keväänä. Näin useaa perättäistä partenogeneettistä sukupolvea seuraa yksi ainoa biseksuaalinen sukupolvi, jonka populaatiossa on molempia sukupuolia. Tätä seuraa uusi lisääntymisjakso.

Lähteet
-------

1. ↑  Rauno Tirri et al.: *Biologian sanakirja,* Otava 2003, ISBN 951-1-17618-8, hakusanat kestomuna ja kidusjalkaiset.
2. ↑  *Otavan suuri ensyklopedia,* Otava 1978–1983, ISBN 951-1-05063-X, hakusana partenogeneesi, sivu 5089.
*Tämä artikkeli kertoo Britannian kuninkaallisen laivaston Town-luokan kevyestä risteilijästä. Muita samannimisiä aluksia on täsmennyssivulla.*

**HMS Southampton** oli Britannian kuninkaallisen laivaston Chatham-luokan kevyt risteilijä, joka palveli ensimmäisessä maailmansodassa.

Valmistus
---------

*Pääartikkeli: Town-luokka (risteilijä, 1910)*
Alus tilattiin osana vuoden 1911 laivasto-ohjelmaa John Brown and Companyltä Clydebankistä, missä köli laskettiin 6. huhtikuuta 1911. Alus laskettiin vesille 16. toukokuuta 1912 ja valmistui saman vuoden lopulla marraskuussa.

Palvelus
--------

Palvelukseen otettaessa alus liitettiin 1. taistelulaivueeseen. Se oli heinäkuusta alkaen 1. kevyt risteilijälaivuetta komentavan kommodorin lippulaivana, missä tehtävässä se oli vuoteen 1915. Alus vieraili kesäkuussa 1914 Kielissä.

Ensimmäisen maailmansodan alettua alus osallistui sodan ensimmäisiin meritaisteluihin Helgolandissa sekä Doggerin matalikolla. Alus johti 2. kevyt risteilijälaivuetta helmikuusta 1915 alkaen vuoteen 1917, jona aikana se osallistui Skagerrakin taisteluun. Taistelun aikana *Southampton* upotti Saksan keisarikunnan laivaston torpedoveneen *SMS S35* sekä risteilijä *SMS Frauenlobin*. Alus itse kärsi pahoja vaurioita yöllisessä taistelussa.

Vuonna 1917 alus siirrettiin 8. kevyt risteilijälaivueeseen, josta se siirrettiin 1919 edelleen lippulaivaksi Etelä-Amerikan asemalle 1919-1920 sijoitettuun 7. kevyt risteilijälaivueeseen. Alus oli 1920-1921 modernisoitava Kapkaupungissa, mistä palattuaan se siirrettiin Itä-Intian laivastoaseman 4. kevyt risteilijälaivueeseen.

Alus poistettiin palveluksesta elokuussa 1924 ja siirrettiin Noren reserviin. Alus sijoitettiin elokuussa 1925 poistolistalle ja myytiin romutettavaksi 13. heinäkuuta 1926 Wardille Pembrokeen.

Lähteet
-------

* Gardiner, Robert (toim.): *Conway's All the World's Fighting Ships 1906–1921*. Lontoo, Englanti: Conway Maritime Press, 1985. ISBN 0-85177-245-5. (englanniksi)
* Wragg, David: *Royal Navy Handbook 1914–1918*. Gloucestershire, Englanti: Sutton Publishing, 2006. ISBN 0-7509-4203-7. (englanniksi)

### Viitteet

1. ↑  Gardiner, Robert 1906-1921 s. 53
2. 1 2 3 4  Gardiner, Robert 1906-1921 s. 54

Aiheesta muualla
----------------

* A North Sea diary, 1914-1918 / Commander Stephen King-Hall (päiväkirja kertoo mm. palveluksesta *HMS Southamptonilla* ja Skagerrakin taistelusta) (englanniksi)

*Town*-luokan risteilijät

|  |
| --- |
| **Bristol-luokka** *HMS Bristol* - *HMS Glasgow* - *HMS Gloucester* - *HMS Liverpool* - *HMS Newcastle* |
| **Weymouth-luokka** *HMS Weymouth* - *HMS Yarmouth* - *HMS Dartmouth* - *HMS Falmouth* |
| **Chatham-luokka** *HMS Chatham* - *HMS Dublin* - *HMS Southampton* - *HMAS Brisbane* - *HMAS Melbourne* - *HMAS Sydney* |
| **Birmingham-luokka** *HMS Birmingham* - *HMS Lowestoft* - *HMS Nottingham* - *HMAS Adelaide* |
| **Birkenhead-luokka** *HMS Birkenhead* - *HMS Chester* |
| Edeltäjä: Active-luokan tiedusteluristeilijät – Seuraaja: *Arethusa*-luokka |
Pallosegmentti on kappale, joka syntyy leikkaamalla pallo tasolla. Kuvassa b-säteinen kiekko erottaa ylemmän ja alemman pallosegmentin toisistaan.
Taso jakaa pallon kahteen kappaleeseen, joita kutsutaan **pallosegmenteiksi**. Pallosegmentin ulkopinnan nimi on kalotti. Pallon "leikkaaminen veitsellä kahtia" synnyttää siis kaksi pallosegmenttiä, ja onton pallon vastaava leikkaaminen kahtia synnyttää kaksi kalottia.

*Katkaistu pallosegmentti*, jonka rajaavien kiekkojen säteet ovat {\displaystyle r\_{1}} ja {\displaystyle r\_{2}}. Kumpikin kiekko on pallon ja tason leikkaus.
Kaksi tasoa erottaa pallosta kappaleen, jonka nimitys on **katkaistu pallosegmentti**. Sen kummallekin puolelle jää yksi (katkaisematon) pallosegmentti. Katkaistun pallosegmentin ulkoreuna on nimeltään **vyöhyke**. Myös kalotti on siis vyöhyke, samoin kahden maapallon leveyspiirin välinen alue.

Tilavuus
--------

Pallosegmentin tilavuus on 

{\displaystyle V=\pi h^{2}\left(r-{\frac {h}{3}}\right)}, missä r on pallon säde (ei segmenttiä rajaavan kiekon säde) ja h on segmentin pohjaa vastaan kohtisuora korkeus.
Katkaistun pallosegmentin tilavuus on

{\displaystyle V={\frac {\pi h}{6}}\left(3r\_{1}^{2}+3r\_{2}^{2}+h^{2}\right).}

Pinta-ala
---------

Kalotin tai muun vyöhykkeen pinta-ala on 

{\displaystyle A=2\pi rh}, missä r on pallon säde (ei segmenttiä rajaavan kiekon säde) ja h on segmentin pohjaa vastaan kohtisuora korkeus.

Terminologiaa
-------------

Pallosegmentti on pallosta leikattu kolmiulotteinen kappale, ja kalotti ja muut vyöhykkeet käyriä kaksiulotteisia pintoja, osia pallon pinnasta. 

Vastaavasti suoran kiekosta leikkaama alue on segmentti eli ympyräsegmentti.

### Muita merkityksiä

Joskus "pallosegmentillä" tarkoitetaan katkaistua pallosegmenttiä, ja joskus "kalotilla" tarkoitetaan pallosegmenttiä.

Esimerkiksi englanniksi katkaistu pallosegmentti on yleensä *spherical segment*, ja sekä pallosegmenttiä että kalottia voidaan kutsua termillä *spherical cap*.

Viitteet
--------

1. ↑  Kivelä, M niinkuin matematiikka (luku "Pallo", versio 1.12) *matta.hut.fi*. Viitattu 6.1.2022.
2. ↑  Seppänen, Raimo et al.: *MAOL-taulukot*, s. 30. 7. painos. Otava, 1996.
3. 1 2  Kivelä, M niinkuin matematiikka (luku "Kappaleet II", versio 1.12) *matta.hut.fi*. Viitattu 6.1.2022.
4. ↑  Weisstein, Eric W.: Spherical segment *MathWorld*.  2021.
5. ↑  Kivelä, M niinkuin matematiikka (luku "Tasokuviot", versio 1.12) *matta.hut.fi*. Viitattu 6.1.2022.

Aiheesta muualla
----------------

* Weisstein, Eric W. zone[vanhentunut linkki]. MathWorld. (vyöhyke)
*Tämä artikkeli käsittelee ammattia. Wallander-elokuvaa käsittelee artikkeli Wallander: Valokuvaaja.*
Urheilukuvaajia työssään kentän laidalla
**Valokuvaaja** on henkilö, joka ottaa valokuvia. Valokuvaajia työskentelee lehtivalokuvaajina, mainoskuvaajina, muotokuvaajina ja laitoskuvaajina. Ammattimainen valokuvaaja tarvitsee työssään monipuolisia taitoja, kuten valokuvauksen tekniikan osaamista, kuvallista lahjakkuutta, näkemystä ja vuorovaikutustaitoja.

Lehtivalokuvaajia ovat uutiskuvaajat, reportaasikuvaajat, henkilökuvaajat ja kuvituskuvaajat. Heitä työskentelee sanoma- ja aikakauslehdissä sekä joskus kuvatoimistoissa ja kustannustaloissa. Lehtikuvaaja ei yleensä ole erikoistunut mihinkään tiettyyn aihealueeseen, ja lehtikuvaajan työnkuva vaihtelee lehdestä riippuen. Sanomalehdissä lehtikuvaajat kuvaavat tyypillisesti haastatteluja, urheilu- ja kulttuuritapahtumia ja tiedotustilaisuuksia. Joskus he saattavat kuvata onnettomuuksia tai rikosten jälkiä. Suuriin kuvalehtiin kuvataan joskus useampien päivien reportaaseja.

Mainosvalokuvaajat tekevät pääasiassa tuotekuvauksia. Mainoskuvaajat toimivat yrittäjinä ja saavat tilauksia mainostoimistoilta ja yrityksiltä. Mainoskuvaaja työskentelee yleensä studiossa keinovalossa. Kuvaaja voi työskennellä yksin tai ryhmässä, johon kuuluu esimerkiksi toinen mainosvalokuvaaja, kuvaussihteeri ja assistentti.

Muotokuvaajat kuvaavat ihmisiä usein juhlien yhteydessä ja elämän tärkeiden tapahtumien kuten vuosipäivien, häiden ja ripille pääsemisen ikuistajina. Muotokuvan tekijän täytyy osata ikuistaa kuvattavan persoona. Muotokuvaajat työskentelevät paikan päällä tai omassa studiossaan, jolloin he samalla usein myyvät kameroita ja valokuvaustarvikkeita sekä muita palveluja.

Laitoskuvaajat työskentelevät esimerkiksi tutkimuskeskusten, teollisuuden, puolustusvoimien, poliisin, valtionarkiston tai sairaalan palveluksessa. He ottavat valokuvia arkistoihin, tiedotus- ja lehdistökäyttöön sekä erilaisiin julkaisuihin.

Lähteet
-------

1. 1 2 3 4 5  Valokuvaaja, Ammattinetti

Aiheesta muualla
----------------

* Kuvia tai muita tiedostoja aiheesta **Valokuvaaja** Wikimedia Commonsissa
**Kuutiometri** (tunnus m³) on SI-järjestelmän mukainen tilavuuden yksikkö. Kuution mallisen kappaleen, jonka koko on 1 metri × 1 metri × 1 metri, tilavuus on kuutiometri. Lisäyksikkönä tilavuudelle on käytössä litra (tunnus l). Tuhat litraa on kuutiometri.

1 m³ = 1 000 l
1 kuutiometri ilmaa painaa 1,29 kilogrammaa, ja
1 kuutiometri vettä painaa 1 000 kilogrammaa.

Kuutiometreillä mitataan esimerkiksi asunnon vedenkulutusta, polttomoottorin iskutilavuutta ja merten vesimääriä. Puutavaraa mitataan *kiinto-*, *pino*, tai *irtokuutiometreinä* sen mukaan, onko tilavuutta ilmoitettaessa otettu huomioon puunrunkojen väliset raot. Kuutiometristä pinottuja halkoja käytetään myös nimeä *motti* (ransk. *Stère*).

Muunnettaessa kerrannaisyksiköitä on huomattava tilavuuden kuutiollisuus (kolmas potenssi) eli:

1 000 000 000 m³ = 1 km³ (kuutiokilometri)
1 m³ = 1 000 dm³ (kuutiodesimetri)
1 m³ = 1 000 000 cm³ (kuutiosenttimetri)
1 m³ = 1 000 000 000 mm³ (kuutiomillimetri)

Katso myös
----------

* Puutavaran mittaus#Kiinto-, pino- ja irtokuutiometrit

Lähteet
-------

1. ↑  Lyhenneluettelo  10.04.2013. Kotimaisten kielten keskus.  Arkistoitu 31.5.2012. Viitattu 26.4.2013.
2. ↑  Suomen Standardisoimisliitto: SI-opas (myös painettuna, ISBN 978-952-242-411-2) (PDF) (Sivu 13.) *SFS-oppaat*.  14.10.2019. Suomen Standardisoimisliitto. Viitattu 14.10.2019. [vanhentunut linkki]
3. ↑  Wsoy: Kemian tietokirja 2005
4. ↑  WSOY: Aine ja energia: Kemian tietokirja

Aiheesta muualla
----------------

* Kuvia tai muita tiedostoja aiheesta **Kuutiometri** Wikimedia Commonsissa
**Kieleily** (engl. *languaging*) on käsite, jolla on pyritty kuvaamaan kieltä ihmisen lajityypillisenä yhteistoiminnan muotona, joka mahdollistaa inhimillisen sosiaalisen järjestyksen muodostumisen. Sana on oleellisesti (englannissa) verbimuoto ja (suomessa) deverbaalinen johdos, millä on pyritty korostamaan sellaista näkemystä ’kieleen’, jossa valmiiden yksiköiden (sanojen, morfeemien, äänteiden) ja niitä koskevien sääntöjen sijaan korostuu prosessuaalisuus ja dynaamisuus. Termi on peräisin chileläisiltä biologeilta ja filosofeilta Humberto Maturanalta ja Francisco Varelalta.

Kieleilyn käsitettä on käytetty esimerkiksi radikaalissa ekolingvistiikassa, jossa integrationistista koulukuntaa (esimerkiksi Roy Harris) seuraten on haluttu erottautua niin perinteisen kielitieteen tavasta rajata kieli erilleen muusta viestinnästä kuin niistä välineistä, joilla se on kieltä kuvannut – yksiköistä ja niitä koskevista säännöistä tai normeista. Radikaali ekolingvistiikka näkee kielen nousevan "laajennetussa inhimillisessä ekologiassa" kulttuurin, toiminnan ja ruumiinliikkeiden yhteensulaumana. Tällöin kaikki puhunnokset tai kielenilmaukset voidaan Charles Sanders Peircen semioottista terminologiaa käyttäen nähdä ensisijaisesti ikonisina ja indeksaalisina pikemmin kuin perinteiseen tapaan symbolisina, joskin ne samalla voidaan nähdä symbolisaatioina aiemmin kohdatuista ikoneista ja indekseistä.

Lähteet
-------

1. ↑  Cummins, Fred: Language as a problem.  *Language Sciences 88*, 2021.
2. ↑  Cowley, Stephen J.: Life and language: Is meaning biosemiotic?.  *Language Sciences 67*, 2018.
3. ↑  Kravchenko, Alexander V.: The experiential basis of speech and writing as different cognitive domains.  *Pragmatics & Cognition 17: 3*, 2009.
**Todd Christopher Martin** (s. 8. heinäkuuta 1970 Hinsdale, Illinois) on yhdysvaltalainen tennispelaaja. Hän voitti ammattilaisurallaan kahdeksan ATP-turnausta kaksinpelissä ja viisi nelinpelissä ja keräsi palkintorahoja yhteensä 8 232 355 Yhdysvaltain dollaria. Martin lopetti uransa vuonna 2004.

Martin pelasi tennistä Illinoisissa sijaitsevan Northwestern-yliopiston tennisjoukkueessa kaksi vuotta ennen siirtymistään ammattilaiseksi vuonna 1990. Hän voitti ensimmäisen huipputason kaksinpeliturnauksensa vuonna 1993 Coral Springsissä Floridassa.

Vuonna 1994 Martin selviytyi Australian avointen loppuotteluun, jonka hän hävisi maanmiehelleen Pete Samprasille suoraan kolmessa erässä. Myöhemmin samana vuonna hän selviytyi semifinaaleihin sekä Wimbledonissa että Yhdysvaltain avoimissa ja voitti Queen’s Clubin ja Memphisin kaksinpeliturnaukset.

Martin oli vuonna 1995 osa Yhdysvaltain Davis Cupin voittanutta joukkuetta. Hän selviytyi samana vuonna myös Grand Slam Cupin loppuotteluun, jonka hävisi Goran Ivaniševićille suoraan kolmessa erässä.

Hän pelasi toistamiseen Wimbledonin semifinaalissa vuonna 1996. Hän oli sivussa suurimman osan vuodesta 1997 loukkaantumisen vuoksi, mutta palasi vahvasti seuraavana vuonna voittaen kaksinpelinturnaukset Barcelonassa ja Tukholmassa.

Martin pelasi vuonna 1999 Yhdysvaltain avointen loppuottelussa, jossa hän kohtasi maanmiehensä Andre Agassin. Agassi voitti Martinin tasaisessa viisi erää kestäneessä kamppailussa. Martin voitti samana vuonna Sydneyn kaksinpeliturnauksen ja kohosi maailmanlistalla korkeimmillaan sijalle neljä, mikä jäi hänen uransa parhaaksi saavutukseksi.

Peliuransa ohella Martin toimi ATP:n pelaajaneuvoston puheenjohtajana vuosina 1995–1997 ja 1998–1999. Vuonna 2014 hänet valittiin International Tennis Hall of Famen puheenjohtajaksi.

Grand Slam -loppuottelut
------------------------

### Kaksi tappiota

| Vuosi | Turnaus | Finaalivastustaja | Lopputulos |
| --- | --- | --- | --- |
| 1994 | Australian avoimet | Yhdysvallat Pete Sampras | 7–6, 6–4, 6–4 |
| 1999 | Yhdysvaltain avoimet | Yhdysvallat Andre Agassi | 6–4, 6–7, 6–7, 6–3, 6–2 |

Lähteet
-------

1. 1 2  Bud Collins, The Bud Collins History of Tennis, New York, New Chapter Press, 2010, 2e painos (ISBN 978-0-942257-70-0, OCLC 456175786), s. 698View and modify data on Wikidata. Tieto on haettu Wikidatasta.
2. 1 2 3 4 5 6 7  Todd Martin ATP:n sivuilla (englanniksi)
3. ↑  This Guy Isn't an Average Joe : Tennis: Todd Martin thinks of himself as being ordinary. On the court, though, he has become something special. *Los Angeles Times*.  27.2.1994. Viitattu 6.7.2019. (englanniksi)
4. 1 2  Todd Martin new CEO of Tennis Hall of Fame *daviscup.com*. Viitattu 6.7.2019.
5. ↑  Across The Net With Vince Barr: The Todd Martin Interview by Vince Barr *The Tennis Server*. Viitattu 6.7.2019.
6. ↑  2002 winner Todd Martin *IC Tennis.NET*. Viitattu 6.7.2019. (englanniksi)

Aiheesta muualla
----------------

* Kuvia tai muita tiedostoja aiheesta **Todd Martin** Wikimedia Commonsissa
Kuutio 1 ja 2 kertaa suurempi kuutio saadaan laskettua luvun 2 kuutiojuurella {\displaystyle {\sqrt[{3}]{2}}} = 1.2599210498948732… ).
**Kuution kahdentaminen** eli Deloksen probleema on yksi kolmesta jo antiikin Kreikassa pohdituista ratkaisemattomista geometrisista konstruktiotehtävistä. Tehtävän on muodostaa kuutio, jonka tilavuus on kaksi kertaa niin suuri kuin annetun kuution. Tällaisen kuution sivun on oltava yhtä suuri kuin alkuperäisen kuution sivu kerrottuna luvun 2 kuutiojuurella {\sqrt[ {3}]{2}} ≈ 1,25992105. Vuonna 1837 Pierre Vantzel todisti, että tehtävää ei voida ratkaista harpilla ja viivaimella.

Nimitys *Deloksen probleema* johtuu tarinasta, jonka mukaan probleema olisi askarruttanut Kreikan Delos-saaren asukkaita. Tarinan mukaan saarelle levisi ankara ruttoepidemia. Tällöin saarelaiset kysyivät Delfoin oraakkelilta, mitä olisi tehtävä, jotta rutosta päästäisiin eroon. Oraakkeli vastasi, että Apollo oli suuttunut, koska hänen kunniakseen saarelle pystytetty kuutiomainen alttari oli liian pieni: sen olisi pitänyt olla kaksi kertaa niin suuri kuin se oli. Ensin saarelle aiottiin pystyttää uusi alttari, joka olisi ollut kaikkiin suuntiin kaksi kertaa alkuperäisen suuruinen, mutta tällöin sen tilavuus olisikin ollut kahdeksan kertaa alkuperäisen kokoinen..

Katso myös
----------

* Ympyrän neliöiminen

Lähteet
-------

1. ↑  L. Zhmud *The origin of the history of science in classical antiquity*, p.84, lainauksia Plutarkhokselta ja Theon Smyrnalaiselta.

Aiheesta muualla
----------------

Commons
Wikimedia Commonsissa on kuvia tai muita tiedostoja aiheesta **Kuution kahdentaminen**.
* Doubling the cube. J. J. O'Connor and E. F. Robertson in the MacTutor History of Mathematics archive.
* To Double a Cube – The Solution of Archytas. Excerpted with permission from A History of Greek Mathematics by Sir Thomas Heath.
* Delian Problem Solved. Or Is It?
Kuuvan kanava
**Kuuvan kanava** on Inarijärven koillisosassa Pisterniemessä, Partakosta itään Vasikkaselän ja Suolisvuonon välillä sijaitseva kanava. Se on Suomen pohjoisin kanava. Tämän noin 200 metriä pitkän ja vähintään neljä metriä leveän kanavan kaivoi yksistään lapiolla inarilainen Matti Kuuva 1900-luvun alussa. Kanava on kaksiosainen, sillä kannaksen keskellä on pitkähkö lampi, jonka molemmista päistä kanava jatkuu. Kanavan kaivutyöhön meni aikaa noin kymmenen vuotta, ja Kuuva ryhtyi urakkaansa, koska kanava lyhensi valmistuttuaan hänen venematkaansa 30 kilometrillä. Myöhemmin Kuuva hankki tuloja keräämällä maksuja kanavan muilta käyttäjiltä.

Nykyisin kanava on edelleen päivittäisessä käytössä ja ajettavissa läpi moottoriveneelläkin. Kanavan kunnostamista on harkittu.

Lähteet
-------

* Mats Vuorenjuuri: Jääluola ja jylhä uhrisaari kutsuvat Inariin.  *Helsingin Sanomat*, 6.9.2008. Helsinki:  Sanoma Oyj.
* Suomen kanavat - Kuuva
* Merja Ukkola: Surnujärvi - Inarijärvi - Nitsijärvi kanootilla: Kuuvan kanava (Arkistoitu – Internet Archive)
**Lars Berger** (s. 1. toukokuuta 1979 Dombås, Norja) on norjalainen entinen ampumahiihtäjä ja maastohiihtäjä. 

2004 ampumahiihdon MM-kisoissa Saksan Oberhofissa Berger saavutti hopeaa 15 kilometrin yhteislähtökilpailussa sekä viestissä. Samana vuonna hän voitti sotilaiden MM-kisoissa kaksi kultamitalia. Ampumahiihdon maailmancupin kokonaiskilpailussa hän sijoittui viidenneksi. 2007 MM-kisoissa hän voitti myös viestihopeaa. Pyeongchangin MM-kilpailuissa 2009 hän sai viestissä kultaa ja sprintissä hopeaa. Maailmancupissa hän on saavuttanut seitsemän osakilpailuvoittoa, kaikki sprinttikilpailuissa: kaudella 2003–2004 Hochfilzenissä, Lake Placidissa ja Holmenkollenilla, kaudella 2008–2009 Hochfilzenissä ja Vancouverissa, kaudella 2010–2011 Ruhpoldingissa ja kaudella 2013–2014 Hochfilzenissä. Hänellä on lisäksi useita mitaleita Norjan mestaruuskilpailuista.

Maastohiihdossa Berger voitti viestikultaa 2005 Oberstdorfin MM-kilpailuissa ja oli 15 kilometrillä neljäs. 2007 Sapporon MM-kisoissa hän voitti kultaa voimakkaan lumisateen sotkemassa 15 kilometrin vapaan hiihtotavan kilpailussa ja viestissä. Vancouverin olympialaisissa 2010 Berger hiihti kolmannen osuuden Norjan hopeaa saavuttaneessa viestijoukkueessa. Hänen paras henkilökohtainen sijoituksensa maailmancupissa on viides sija 18. marraskuuta 2006 Jällivaarasta 15 kilometrin vapaan hiihtotavan kilpailusta. Vuonna 2003 hän voitti Norjan-mestaruuskilpailuissa Moldessa kultaa viestissä ja 30 kilometrillä.

Seuratasolla Berger edustaa Dombås IL:ää ampumahiihdossa ja Byåsen IL:ää maastohiihdossa. Maaliskuussa 2007 hänet palkittiin Egebergs Ærespris -palkinnolla. Lars Bergerin sisko Tora Berger on myös menestynyt ampumahiihtäjä.

Berger lopetti uransa keväällä 2015.

Lähteet
-------

* Lars Berger Kansainvälinen hiihtoliitto (FIS).  (englanniksi)
* Lars Berger Kansainvälinen ampumahiihtoliitto (IBU).  (englanniksi)

### Viitteet

1. ↑  Norjan hiihtosankari Lars Berger lopettaa kilpauransa *mtv.fi*.  Arkistoitu 4.3.2017. Viitattu 3.3.2017.
*Tämä artikkeli käsittelee matemaattista aihetta. Ositus on myös oikeustieteellinen käsite, josta on artikkeli ositus (oikeustiede).*
**Ositus** on kokoelma joukon erillisiä epätyhjiä osajoukkoja, jotka yhdessä sisältävät kaikki joukon alkiot.

Täsmällinen määritelmä: Olkoon \Omega epätyhjä joukko. {\displaystyle \{\Omega \_{1},\Omega \_{2},\ldots ,\Omega \_{n}\}} on \Omega:n *äärellinen ositus*, jos {\displaystyle \Omega \_{i}\cap \Omega \_{j}=\varnothing } kaikilla {\displaystyle i\neq j\ (i,j\leq n)} ja

{\displaystyle \bigcup \_{i=1}^{n}\Omega \_{i}=\Omega }.
{\displaystyle \{\Omega \_{1},\Omega \_{2},\ldots \}} on \Omega:n *ääretön ositus*, jos {\displaystyle \Omega \_{i}\cap \Omega \_{j}=\varnothing } kaikilla {\displaystyle i\neq j\ (i,j\in \mathbb {N} )} ja

{\displaystyle \bigcup \_{i=1}^{\infty }\Omega \_{i}=\Omega }.

Katso myös
----------

* Ekvivalenssirelaatio
* Ekvivalenssiluokka
* Bellin luvut
* Yhdiste

Lähteet
-------

1. ↑  Häsä, Jokke & Rämö, Johanna: *Johdatus abstraktiin algebraan*, s. 143–145. Helsinki: Gaudeamus, 2015. ISBN 978-952-495-361-0.

Kirjallisuutta
--------------

* Kivelä, Simo K.: *Algebra ja geometria*, s. 16–19. Helsinki: Otatieto, 1989. ISBN 951-672-103-2.
* Lipschutz, Seymour: *Set Theory and Related Topics*. McGraw-Hill, 1964. ISBN 0070379866.
**Robert "Bob" Hugh Fearson Anderson** (19. toukokuuta 1931 Hendon, Lontoo – 14. elokuuta 1967 Northampton) oli brittiläinen moottoriurheilija. Hän kilpaili Grand Prix -luokan moottoripyörillä vuosina 1958–1960 ja Formula 1 -sarjassa kaudesta 1963 kauteen 1967.

Kilpailtuaan moottoripyörillä useita kausia Anderson vaihtoi autokilpailuihin vuonna 1961, kun hän pyöritti Formula Junior Lola -tallia kilpailussa Snettertonissa. Hän jatkoi autoilla kilpailemiseen ja hänestä tuli Team Lotus Formula Junior -kuljettaja. Hän voitti Autodrome de Montlhéryn ja sijoittui toiseksi Monacossa.

Kaudella 1963 Anderson kilpaili ensimmäistä kertaa Formula 1 -sarjassa omalla Lola Mk4 -autollaan. Tallina hänellä oli DW Racing Enterprises, joka oli pieni yksityinen talli. Anderson onnistui voittamaan MM-sarjan ulkopuolisen Rooman Grand Prix’n heti ensimmäisenä vuonnaan. Myöhemmillä kausilla hän ajoi yksityisiä Brabham-autoja tallin pysyessä samana. Andersonin paras sijoitus oli kolmas sija Itävallan Grand Prix’sta 1964. Hänet palkittiin Trpis Memorial Trophy -palkinnolla menestyneimpänä yksityisenä osallistujana vuonna 1964. Viimeisen MM-sarjan ulkopuolisen voittonsa Anderson sai Rhodesian osakilpailusta vuonna 1966.

Vuonna 1967 Anderson joutui Silvestonen radalla testatessaan onnettomuuteen. Hän ajautui pois märältä radalta ja törmäsi tolppaan. Hän sai vakavia rinta- ja päävaurioita ja kuoli myöhemmin Northampton General Hospital -sairaalassa.

Formula 1:n MM-kilpailujen tulokset
-----------------------------------

| Vuosi | Talli | 1 | 2 | 3 | 4 | 5 | 6 | 7 | 8 | 9 | 10 | 11 | Sijoitus | Pisteet |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| 1963 | DW Racing Enterprises(yksityinen Lola) | MON | BEL | DUT | FRA | GBR12 | GER | ITA12 | USA | MEX | RSA |  | - | 0 |
| 1964 | DW Racing Enterprises(yksityinen Brabham) | MON7 | DUT6 | BELDNS | FRA12 | GBR7 | GERKesk. | AUT3 | ITA11 | USA | MEX |  | 11. | 5 |
| 1965 | DW Racing Enterprises(yksityinen Brabham) | RSANC | MON9 | BELDNS | FRA9 | GBRKesk. | DUTKesk. | GERDNS | ITA | USA | MEX |  | - | 0 |
| 1966 | DW Racing Enterprises(yksityinen Brabham) | MONKesk. | BEL | FRA7 | GBRNC | DUTKesk. | GERKesk. | ITA6 | USA | MEX |  |  | 17. | 1 |
| 1967 | DW Racing Enterprises(yksityinen Brabham) | RSA5 | MONDNQ | DUT9 | BEL8 | FRAKesk. | GBRKesk. | GER | CAN | ITA | USA | MEX | 16. | 2 |

Lähteet
-------

1. 1 2 3 4 5 6 7 8 9 10 11 12 13 14 15 16 17  Bob Anderson - Great Britain ESPN. Viitattu 17.7.2017. (englanniksi)
2. 1 2 3 4 5 6 7 8 9 10 11  Bob Anderson ChicaneF1.com. Viitattu 17.7.2017. (englanniksi)
3. ↑  1964 AUSTRIAN GRAND PRIX - RACE RESULT *Results - Archive 1950-2016*. Formula 1.com. Viitattu 17.7.2017. (englanniksi)
4. ↑  1966 Rhodesian Grand Prix *Races*. Motor Sport Magazine. Viitattu 9.2.2021. (englanniksi)
Afrikan suuret järvet. Kivujärvi on merkitty K-kirjaimella.
Kivujärvi
Satelliittikuva Kivujärvestä. Kuvaan on merkitty mustalla viivalla Kongon demokraattisen tasavallan ja Ruandan raja.
**Kivu** on yksi Afrikan suurista järvistä. Itä-Afrikan hautavajoamassa sijaitseva järvi muodostaa osan Ruandan ja Kongon demokraattisen tasavallan välisestä rajasta. Kivu laskee Ruzizijoen kautta Tanganjikajärveen ja edelleen Kongojokeen. Järven pinta-ala on 2 700 neliökilometriä ja sen pinta on 1 460 metriä merenpinnan yläpuolella. Syvin kohta on 480 metriä syvä.

Kaasujärvi
----------

Kivujärvi on yksi maailman kolmesta kaasujärvestä. Muut kaksi järveä, Nyos- ja Monounjärvi, sijaitsevat Kamerunissa, ja niissä on kaasuna vain hiilidioksidia. Kivujärvessä on hiilidioksidin lisäksi myös metaania. Kaasut ovat veteen sekoittautuneena satojen metrien syvyydessä, mutta tulivuorenpurkaus tai maanjäristys voi vapauttaa kaasut tuhoisin seurauksin. Hiilidioksidi on myrkyllistä hengittää ja metaani voi räjähtää.

Järven syvyyksissä on tutkijoiden arvion mukaan satoja kuutiokilometrejä metaania ja hiilidioksidia, jotka ovat peräisin vulkaanisesta toiminnasta. Wärtsilän rakentama 25 MW Kiwuwattin voimalaitos on optimoitu käyttämään Kivujärven tuottamaa metaania, joka on heikompaa polttoarvoltaan kuin perinteinen maakaasu. Valmistuessaan kolmella Wärtsilän 34SG-moottorilla toimiva voimalaitos siirtää kaasun putkea pitkin 300 m syvyydestä 13 km päähän rannikolle. Näin saadaan vaarallinen kaasujärvi valjastettua hyötykäyttöön turvaamalla lähialueet.

Lähteet
-------

1. ↑  Lake Kivu (Arkistoitu – Internet Archive) Rwanda Safaris
2. 1 2  Kimmo Mäkilä: Ruanda yrittää kääntää uhkaavan katastrofin voimanlähteeksi.  *Aamulehti*, 19.2.2012, s. A12.
3. ↑  Suomalaisyhtiö rakensi erikoisen voimalan: Polttoaine pulppuaa "tappajajärven" pohjasta – 12 miljoonan asukkaan maan sähköntuotanto yli + 30% *Tekniikka&Talous*. Viitattu 26.5.2016.

Aiheesta muualla
----------------

* Kuvia tai muita tiedostoja aiheesta **Kivujärvi** Wikimedia Commonsissa
*Tämä artikkeli käsittelee laivanvarustajaa. Lars Saabye Christensen on norjalainen kirjailija.*

**Lars Christensen** (6. huhtikuuta 1884 Sandar, Norja – 10. joulukuuta 1965 New York, New York, Yhdysvallat) oli norjalainen liikemies ja laivanvarustaja, jolla oli yksi 1900-luvun alkupuoliskon suurimmista valaanpyyntiyrityksistä. Hän rahoitti myös monia tutkimusmatkoja Antarktiksen alueelle.

Lars Christensen syntyi 1884, ja hän oli laivanvarustaja Christen Christensenin poika. Lars aloitti varustajana 1907, ja vuonna 1908 hän perusti oman valaanpyyntiyrityksen Sociedad Ballenera Christensen y Cian, jonka satama oli Chilessä.

Christensenin yritystoiminnan toinen vaihe alkoi 1920-luvun alussa, kun hän sai haltuunsa ison osan appiukkonsa AS Thor Dahl -yrityksestä tämän kuoleman jälkeen. Christensenin yrityksen alaisuudessa oli Thor Dahlin lisäksi muitakin yrityksiä, ja siitä tuli yli 30 vuoden ajaksi yksi merkittävimpiä valaanpyyntiyrityksiä. Samaan aikaan Christensen osallistui myös Antarktiksen tutkimiseen. 1920-luvun puolivälistä eteenpäin hän rahoitti yhdeksää tutkimusmatkaa Antarktiksen vesille. Näiden aikana Norjaan liitettiin tai pyrittiin liittämään Bouvet’nsaari, Pietari I:n saari ja Kuningatar Maudin maa.

Lähteet
-------

1. 1 2  Basberg, Bjørn L: Lars Christensen *Norsk biografisk leksikon*.  13.2.2009. Viitattu 10.8.2015. (norjaksi)
2. ↑  Lars Christensen *Norsk Polarhistorie*. Viitattu 10.8.2015. (norjaksi)


|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* ISNI
* VIAF
* WorldCat

 |
|  |
| Kansalliset | 
* Norja
* Saksa
* Yhdysvallat
* Alankomaat

 |
|  |
| Taiteenala | 
* KulturNav

 |
|  |
| Muut | 
* SNAC
* IdRef

 |

 |